Eng.sz.: GKM EKH: R-1978/2000.
Dr. Kopári László
Irodavezető
7626 Pécs, Koller u. 7. 2. emelet 25.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Csendes-óceáni Szigetvarázs – Ausztráliától Vanuatún át Új-Kaledóniáig
magyar nyelvű csoportvezetéssel az utazás teljes időtartama alatt

Színpompás korallkertek, buja trópusi erdők, napfényben csillogó türkiz hullámok… és mindez egy luxushajó fedélzetéről, életre szóló élményként.

2026. december 28. - 2027. január 15. (19 nap)

1. nap: Indulás Budapestről, majd utazás repülővel átszállással Sydney felé. Éjszaka a repülőgépen.
2. nap: … s érkezés Sydney-be 19:50-kor: Transzfer a szállodába, szobák elfoglalása. A hosszú utazás után szabadidő, pihenés, ismerkedés a környékkel. Szállás Sydney-ben.
3. nap: Reggeli után félnapos városnézés Sydney-ben: Opera House, Harbour Bridge, Darling Harbour, történelmi Rocks negyed. A városnézés során lenyűgöző panorámák nyílnak a világ egyik legszebb kikötőjére.
4.nap: Reggeli után hajókirándulás a Sydney-öbölben: kompozás Circular Quay kikötőjéből Manlybe, útközben gyönyörű panorámával a város ikonikus látványosságaira. Érkezés után séta Manly hangulatos sétálóutcáján, majd szabadidő a tengerparton. Lehetőség rövid parti sétára Shelly Beach irányába, pihenésre, kávézásra, illetve fürdésre. Kora délután visszautazás komppal a belvárosba. Délutántól ünnepi hangulat a városban, készülődés az év egyik leglátványosabb szilveszteri eseményére. Az este fénypontja a világhírű Sydney-i szilveszteri tűzijáték, amely az Opera House és a Harbour Bridge fölött kerül megrendezésre. Lehetőség a tűzijáték megtekintésére kijelölt kilátópontokról.
5. nap: Reggeli után utazás Sydney legismertebb óceánparti strandjára, a Bondi Beachre. Szabadidő strandolásra, fürdésre, napozásra az aranyszínű homokon, illetve az ikonikus óceáni medencék egyikében, majd séta a Bondi–Coogee tengerparti útvonal egy rövidebb szakaszán, ahonnan lélegzetelállító kilátás nyílik az óceánra és a sziklás partszakaszokra.
6. nap: Délelőtt kis szabadprogram, majd transzfer a kikötőbe, a beszállás a Celebrity Edge hajóba, ami Sydney ikonikus kikötőjéből indul 16:30-kor. A fedélzetről élvezhetjük a városra nyíló panorámát: a Harbour Bridge és az Operaház felejthetetlen látványt nyújt, miközben kihajózunk a nyílt tengerre
7. nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
8. nap: Újabb pihentető nap a fedélzeten a Csendes-óceán végtelen kékségében, s tovább élvezhetjük a hajó szolgáltatásait, medencéit, programjait.
9. nap: Ma Franciaország tengerentúli területére, Nouméa-ba érkezünk, Új-Kaledónia fővárosában horgonyoz a hajónk 7.00-tól 17.00-ig, amely francia hangulatával, lagúnáival és pálmafás tengerpartjaival varázsol el. Javasolt fakultatív program: Nagy sebességű Zodiac csónakkal átszáguldunk Nouméa smaragdzöld vizén egészen Duck Islandig. Ott csendes korallhomokos partokon sétálhatunk, fürödhetünk, vagy sznorkelezhetünk a lenyűgöző élő korallok és trópusi halak között – egy kis szerencsével akár egy ráját is láthatunk. 
10. nap: Reggel 8:00-kor érkezünk Vanuatura, ennek a csendes-óceániai országnak a festői Mystery-szigetére, ami egy aprócska, paradicsomi sziget, ahol kristálytiszta a víz, fehér a homok és korallok várnak ránk. Javasolt fakultatív program: Kulturális élményért Keamu faluba megyünk egy rövid hajózással és sétával, ahol hagyományos öltözetű harcosok és a falu főnöke fogad minket. Megismerhetjük a vanuatui mindennapokat: az ételkészítést, a hagyományos vadászati és halászati módszereket, valamint a kézműves technikákat, amelyekkel kosarakat, csapdákat és szőtt tárgyakat készítenek. A hajónk 1800-kor hagyja el a kikötőt.
11. nap: Egy kellemes tengeri nap, amelyet a napfény, a tenger és a fedélzeti élmények tesznek teljessé.
12. nap: Reggel 7:00-kor érkezünk meg Luganville-be, ami Vanuatu egyik legizgalmasabb városa, ahol a lenyűgöző Blue Hole-ok türkizkék lagúnái, s a gazdag víz alatti világ vár ránk felfedezésre. Javasolt fakultatív program: Különleges utazásra indulunk Santo természeti kincseinek felfedezésére, a híres Blue Hole-tól egészen a Paradise Beach érintetlen szépségéig. 1700-kor hajónk kifut a kikötőből.
13. nap: 7:00-kor megérkezünk Vanuatu fővárosába Port Vila-ba, ahol élénk piacok, vízesések és gyönyörű strandok várnak minket. Javasolt fakultatív program: Fedezzük fel Port Vila rejtett kincseit, távol a turisták tömegétől, miközben eljutunk egy sor eldugott vízeséshez, és élvezzük a délutánt a Csendes-óceán meleg napsugarai alatt. 
14. nap: Tovább élvezhetjük Port Vila varázsát, hiszen itt egy nap nem elég mindent felfedezni. Javasolt fakultatív program: Egész napos kirándulás Port Vila környékén, mely egyszerre kínál kultúrát és pihenést. Felfedezzük Efate-sziget rejtett kincseit, a kristálytiszta lagúnákat, dzsungel folyókat, a helyi közösség hagyományos táncait és ízletes helyi ételeit, majd a lenyűgöző Top Rockról élvezhetjük a lenyűgöző panorámát, s mindeközben egy ebéddel is kényeztetnek bennünket. A hajónk 1700-kor hagyja el a kikötőt.
15. nap: Ma újra Franciaország tengerentúli területén, Új-Kaledóniában horgonyzunk le reggel 0700-kor Lifou-szigetnél, a természet szerelmeseinek paradicsomában, ahol kristálytiszta öblök, korallkertek és pálmafákkal szegélyezett partok várnak. Javasolt fakultatív program: Ismerjük meg Lifou helyi kultúráját, mezőgazdaságát és természeti kincseit. A dzsungelben megismerkedünk a helyi állatokkal, köztük a kókuszrákokkal és denevérekkel. Ezután ellátogatunk egy vaníliatelephez, ahol megtudhatjuk a vanília termesztésének történetét, és láthatjuk, hogyan dolgozzák fel a vanília rudakat. Kóstolhatunk vaníliás italokat és süteményeket, miközben a Loyalty-szigetek gazdag vaníliakultúráját is megismerjük. 1600-kor hajónk kifut a kikötőből.
16. nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
17. nap: Pihenésként újra egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
18. nap: Visszaérkezünk Sydney-be 6:30-kor, ahol búcsút intünk a csendes-óceáni kalandoknak és leszállunk a hajóról. Transzfer a repülőtérre, hazautazás. 
19. nap: ... s átszállással, érkezés Budapestre 13:05-kor.

Ár: 
2.298.000 Ft/fő-től, 2 fő/belső kabin elhelyezés esetén, 
2.322.000 Ft/fő-től, 2 fő/ablakos kabin elhelyezés esetén,
2.527.000 Ft/fő-től, 2 fő/balkonos kabin elhelyezés esetén 

Az ár tartalmazza:
•	4 éj szállást reggeli nélkül Sydney-ben a hajó indulása előtt
•	transzfereket Sydney-ben
•	elhelyezést a hajón kiválasztott kabinkategóriában
•	a kikötői illetéket
•	a hajón teljes ellátást
•	a legtöbb fedélzeti létesítmény és közös utastér használatát
•	részvételt a közös rendezvényeken és szórakoztató programokon
•	csomaghordást ki-és beszálláskor
•	magyar nyelvű asszisztenciát az út teljes ideje alatt
A részvételi díj nem tartalmazza:
•	 a repülőjegyet
•	a vízumokat
•	közlekedést Sydeny-ben
•	kötelező borravalót
•	a magyarországi transzfert
•	az italfogyasztást
•	a fakultatív kirándulásokat és a belépődíjakat
•	egyéb személyes kiadásokat
•	orvosi ellátást
•	utas- és stornó biztosítást (irodánkban megköthető)

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni!